6. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 257159/10011 της 9/17 Νοεμ. 1965 (ΦΕΚ Β΄ 765) Περί εγκρίσεως Κανονισμού. Έχοντες υπ’ όψιν: 1)Την διάταξιν του άρθρ. 2 παρ. 5 του Νόμ. 4169/ 1961 «περί γεωργικών κοινωνικών ασφαλίσεων». 2)Την διάταξιν του άρθρ. 19 παρ. 1 του αυτού ως άνω Νόμου. 3)Την υπ’ αριθ. 44209/18.9.65 εισήγησιν της Α΄ Διευθύνσεως του Οργανισμού Γεωργικών Ασφαλίσεων προς το Διοικητικόν Συμβούλιον του ως άνω Οργανισμού Γεωργικών Ασφαλίσεων. 4)Την υπ’ αριθ. 3/30.9.1965 απόφασιν του Διοικητικού Συμβουλίου του αυτού ως άνω Οργανισμού, κοινοποιηθείσαν ημίν δια του υπ’ αριθ. 53477/2.11.65 εγγράφου του, αποφασίζομεν: Εγκρίνομεν τον Κανονισμόν υπαγωγής εις την ασφάλισιν του Νόμ. 4169/61 των εν Ελλάδι κατοικούντων υπηκόων του Ηνωμένου Βασιλείου» έχοντα ούτω: Άρθρον μόνον.-1.Εις την ασφάλισιν του Νόμ. 4169/61 «περί γεωργικών κοινωνικών ασφαλίσεων» ως συνεπληρώθη δια του Ν.Δ. 4435/1964 «περί ρυθμίσεως θεμάτων προκυψάντων μεταξύ ΟΓΑΤΕΒΕ» υπάγονται οι εν Ελλάδι κατοικούντες υπήκοοι του Ηνωμένου Βασιλείου. 2.Η ισχύς του παρόντος Κανονισμού άρχεται από της πρώτης του μηνός του επομένου της δημοσιεύσεως δια της Εφημερίδος της Κυβερνήσεως. 